REGOLAMENT TAL-KUMMISSJONI (KE) Nru 2029/2006
tat-22 ta' Diċembru 2006
li jadatta r-Regolament (KEE) Nru 1538/91 li jintroduċi regoli dettaljati għall-implimentazzjoni tar-Regolament (KEE) Nru 1906/90 dwar ċerti standards ta' tqegħid fis-suq għat-tjur minħabba l-adeżjoni tal-Bulgarija u r-Rumanija fl-Unjoni Ewropea
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat ta’ Adeżjoni tal-Bulgarija u tar-Rumanija, u b’mod partikolari l-Artikolu 4(3) tiegħu,
Wara li kkunsidrat it-Trattat ta’ Adeżjoni tal-Bulgarija u tar-Rumanija, u b’mod partikolari l-Artikolu 56 tiegħu,
Billi:
(1)
Jeħtieġ li jsiru ċerti emendi tekniċi għar-Regolament tal-Kummissjoni (KEE) Nru 1538/91 (1) minħabba l-adeżjoni tal-Bulgarija u tar-Rumanija fl-Unjoni Ewropea.
(2)
L-Artikolu 14a(7) tar-Regolament (KEE) Nru 1538/91 u l-Annessi I, II u III għalih fihom ċerti entrati fil-lingwi kollha tal-Komunità kif kostitwiti fil-31 ta’ Diċembru 2006. Dawn id-dispożizzjonijiet għandhom jinkludu l-entrati bil-Bulgaru u r-Rumen.
(3)
L-Anness VIII għar-Regolament (KEE) Nru 1538/91 fih il-lista ta’ laboratorji ta’ referenza nazzjonali għall-monitoraġġ tal-kontenut ta’ ilma li hemm fil-laħam tat-tjur. Għandu jinkludi l-laboratorji ta’ referenza nazzjonali tal-Bulgarija u tar-Rumanija.
(4)
Għaldaqstant, ir-Regolament (KEE) Nru 1538/91 għandu jiġi emendat bix-xieraq,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 1538/91 huwa emendat kif ġej:
(1)
Fl-ewwel subparagrafu tal-Artikolu 14a(7), il-lista ta’ entrati fil-lingwi kollha tal-Istati Membri hija mibdula kif ġej:
“-
Съдържанието на вода превишава нормите на ЕИО
-
Contenido en agua superior al límite CEE
-
Obsah vody překračuje limit EHS
-
Vandindhold overstiger EØF-Normen
-
Wassergehalt über dem EWG-Höchstwert
-
Veesisaldus ületab EMÜ normi
-
Περιεκτικότητα σε νερό ανώτερη του ορίου ΕΟΚ
-
Water content exceeds EEC limit
-
Teneur en eau supérieure à la limite CEE
-
Tenore d'acqua superiore al limite CEE
-
Ūdens saturs pārsniedz EEK noteikto normu
-
Vandens kiekis viršija EEB nustatytą ribą
-
Víztartalom meghaladja az EGK által előírt határértéket
-
Il-kontenut tal-ilma superjuri għal-limitu KEE
-
Watergehalte hoger danhet EEG-maximum
-
Zawartość wody przekracza normę EWG
-
Teor de água superior ao limite CEE
-
conținutul de apă depășește limita CEE
-
Cudzia voda v hydinovom mäse EEC limit
-
Vsebnost vode presega EES omejitev
-
Vesipitoisuus ylittää ETY-normin
-
Vattenhalten överstiger den halt som är tillåten inom EEG.”
(2)
L-Annessi I, II u III huma mibdulin bit-test fl-Anness I għal dan ir-Regolament.
(3)
L-Anness VIII huwa mibdul bit-test fl-Anness II għal dan ir-Regolament.
Artikolu 2
Dan ir-Regolament għandu jidħol fis-seħħ soġġett għal u fid-data tad-dħul fis-seħħ tat-Trattat ta’ Adeżjoni tal-Bulgarija u tar-Rumanija.
Dan ir-Regolament għandu jorbot fl-intier tiegħu u għandu japplika fl-Istati Membri kollha.
Magħmul fi Brussell, 22 ta' Diċembru 2006.